Diari Oficial de la Generalitat Valenciana


Sumari del DOGV 3045, del 29-07-1997 (1997/902026)

Resolució de 23 de juny, del Rectorat de la Universitat de València, per la qual convoca a concurs públic una plaça de becari d'investigació en el Deganat de la Facultat de Farmàcia.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/06/23/(2)/dof/vci/html**

### Dades del document

Número de DOGV
:   3045

Data del DOGV
:   29-07-1997

Secció del DOGV
:   I. DISPOSICIONS GENERALS

Número del document
:   1997/902026


Data del document
:   23-06-1997

Organisme emissor


Tipus de document
:   Resolució

Descriptors 

:   * assignació per estudis
    * universitat
    * farmacologia
    * ajuda pública
    * suport econòmic

Resolució de 23 de juny, del Rectorat de la Universitat de València, per la qual convoca a concurs públic una plaça de becari d'investigació en el Deganat de la Facultat de Farmàcia.  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Programa de control de calidad de los servicios de restauración de la Universidad de Valencia», dirigit pel professor Jordi Mañes Vinuesa, del Deganat de la Facultat de Farmàcia.  
2. Nombre de places: 1.  
3. Perfil de la beca:  
3.1. Requisits:  
3.1.1. Llicenciat.  
3.1.2. Alumne de tercer cicle (o compromís de matricular-se).  
3.2. Mèrits que es valoraran:  
3.2.1. Coneixements acreditats en l'àrea d'higiene i inspecció d'aliments i anàlisi d'aliments.  
3.2.2. Experiència professional en higiene i anàlisi d'aliments.  
3.2.3. Cursos relacionats amb el perfil de la plaça.  
3.2.4. Publicacions relacionades amb el perfil de la plaça.  
3.2.5. Valencià i anglès.  
3.3. Objectius del becari: col·laboració i formació en higiene i inspecció d'aliments i anàlisi d'aliments.  
3.4. Condicions de la beca.  
3.4.1. Durada: 1 any, prorrogable.  
3.4.2. Dotació: 110.000 pessetes/mes brutes.  
3.4.3. Incompatibilitat amb qualsevol altre beca o ajuda finançada amb fons públics o privats, així com amb qualsevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.  
3.4.6. Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part dels sol·licitants.  
4. Documentació: instància, certificat acadèmic detallat i curriculum vitae amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució que posa fi a la via administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, amb la comunicació prèvia a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats des de l'endemà de la data de la publicació.  
València, 23 de juny de 1997.- El vicerector d'Investigació: Juli Peretó Magraner.


Còpia Permalink ELI